**Съобщение**

**за загуба на правно действие на Решение №ПВ-17-ПР/2019г. за преценяване необходимостта от ОВОС**

На основание чл. 22, ал. 5, т. 1 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Пловдив и във връзка с разпоредбите на чл. 93, ал. 8 от *Закона за опазване на околната среда* (ЗООС), относно правното действие на Решение № ПВ-17-ПР/2019г. за преценяване необходимостта от ОВОС на директора на РИОСВ-Пловдив за инвестиционно предложение (ИП): „Мобилна инсталация за изгаряне на животински трупове“, в имот № 331019, гр. Първомай, община Първомай свъзложител „Тер-М“ ООД.

При проверката се установи, че в 5 годишния срок, от датата на влизане в сила на решението, няма реализирана и действаща мобилна инсталация за изгаряне на животински трупове, както и не е наличен документ по специален закон, който да удостоверява и/или разрешава строеж и/или поставяне на преместваем обект.

При така събраната информация се установи, че липсват издадени административни актове от компетентни органи по процедури за съгласуване, разрешаване или одобряване на инвестиционното предложение по реда на специален закон (ЗУТ) необходими за осъществяване на инвестиционното предложение.

В тази връзка Решение с № ПВ-17-ПР/2019г. на Директора на РИОСВ-Пловдив е загубило правно действие. С писмо изх. № ОВОС-2170-11/28.02.2024г. на РИОСВ-Пловдив е информиран „Тер-М“ ООД, както и Община Първомай.